Престъпниците вече не си правят труда да заблуждават хората, че са заразени от вирус и спешно трябва да си купят някакъв фалшив антивирусен продукт. Тази практика започва да отмира и на мода идва по-директният подход включващ пълно блокиране на файловете, документите и останалото съдържание на заразената машина. Единственият начин за спасяване на информацията е плащането на откуп, след което хакерите отключват достъпа до важните данни. Плащането се извършва през единствената работеща програма на компютъра. Това обикновено е приложение поставено от атакуващите.